1996R0499 — FI — 01.09.2007 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 499/96,

annettu 19 päivänä maaliskuuta 1996,

yhteisön tariffikiintiöiden avaamisesta ja hoidosta Islannista peräisin olevien tiettyjen kalastustuotteiden ja elävien hevosten osalta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että sekä katsoo, että Euroopan talousyhteisön ja Islannin tasavallan välillä on tehty sopimus ( 1 ), Itävallan, Suomen ja Ruotsin liittymisen vuoksi olisi mukautettava edellä mainittuja kiintiöitä ottaen huomioon erityisesti toisaalta Itävallan, Suomen ja Ruotsin ja toisaalta Islannin välillä voimassa olleet kalastustuotteiden kauppajärjestelyt, tämän vuoksi yhteisön ja Islannin välillä tehtiin edellä mainittuun sopimukseen liitetty lisäpöytäkirja, joka hyväksyttiin päätöksellä 96/147/EY ( 2 ) sekä kirjeenvaihtona tehty sopimus, joka hyväksyttiin päätöksellä 95/582/EY ( 3 ); kyseisten asiakirjojen mukaisesti yhteisö sitoutuu tietyin edellytyksin avaamaan kunkin vuoden 1 päivästä tammikuuta 31 päivään joulukuuta yhteisön tariffikiintiöt, joihin sovelletaan nollatullia, tietyille kyseisestä maasta peräisin oleville tuotteille, kyseiset tariffikiintiöt perustetaan määräämättömäksi ajaksi ja niin ollen kyseessä olevien toimenpiteiden täytäntöönpanon tehokkuuden ja yksinkertaistamisen vuoksi olisi säädettävä, että tätä asetusta sovelletaan monivuotisesti, yksinkertaisuuden vuoksi olisi säädettävä, että komissio voi tullikoodeksikomitean lausunnon saatuaan tehdä yhdistetyn nimikkeistön Taric-koodien muutoksista johtuvat tarpeelliset tämän asetuksen muutokset ja tekniset mukautukset, tariffitoimenpiteiden voimassaolon pidennykset, pöytäkirjojen tai kirjeenvaihdon tekemisestä johtuvat tarpeelliset mukautukset ja tämän asetuksen muutokset, jotka ovat tarpeen muiden säädösten täytäntöönpanemiseksi tämän sopimuksen yhteydessä, sekä neuvoston tai komission tekemistä päätöksistä johtuvat määrien, ajanjaksojen ja kiintiötullien mukautukset, kaikille yhteisön tuojille olisi taattava erityisesti tasavertainen ja jatkuva mahdollisuus käyttää mainittuja tariffikiintiöitä ja näitä kiintiöitä varten vahvistettujen tullimäärien keskeytymätön soveltaminen kyseisten tuotteiden tuonnissa kaikkiin jäsenval-tioihin kiintiöiden täyttymiseen asti ja Islannin kanssa tehtyjen sopimusten voimassaolon ajan, ja yhteisön tehtävänä on päättää tariffikiintiöiden avaamisesta kansainvälisten velvoitteidensa mukaisesti; mikään ei kuitenkaan estä sitä, että näiden kiintiöiden yhteisen hoidon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hoito vaatii kuitenkin tiivistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, ON ANTANUT TÄMÄN ASETUKSEN:







1 artikla

1. Tässä asetuksessa tarkoitettujen tuotteiden tuontiin sovellettavat tullit suspendoidaan kunkin vuoden 1 päivän tammikuuta ja 31 päivän joulukuuta väliseksi jaksoksi jäljempänä lueteltujen yhteisön tariffikiintiöiden rajoissa.

2. Kalastustuotteiden tuontiin ei sovelleta tariffikiintiöitä, ellei jäsenvaltioiden kalastus- ja vesiviljelytuotteiden yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 ( 4 ) 22 artiklan mukaisesti vahvistama vapaasti rajalla -hinta ole vähintään yhtä korkea kuin yhteisön kyseisille tuotteille tai tuoteryhmille mahdollisesti vahvistama viitehinta.

3. Sovelletaan Euroopan talousyhteisön ja Islannin tasavallan sopimuksen pöytäkirjaa N:o 3 käsitteen ”alkuperätuotteet” määritelystä ja hallinnollisen yhteistyön menetelmistä, sellaisena kuin se on viimeksi muutettuna EY:n ja Islannin sekakomitean päätöksellä N:o 1/94 ( 5 ).

▼M1

4. Lupaa soveltaa järjestysnumerolla 09.0792 avattua tariffikiintiötä ei myönnetä tavaroille, jotka on ilmoitettu luovutettaviksi vapaaseen liikkeeseen 15 päivän helmikuuta ja 15 päivän kesäkuuta välisenä aikana.

▼M2

2 artikla

Tässä asetuksessa vahvistettuja tariffikiintiöitä hallinnoidaan asetuksen (ETY) N:o 2454/93 308 a–308 c artiklan mukaisesti.

Asetuksen (ETY) N:o 2454/93 308 c artiklan 2 ja 3 kohtaa ei sovelleta tariffikiintiöihin, joiden järjestysnumerot ovat 09.0810 ja 09.0811.

3 artikla

Jos CN-koodiin 0306 19 30 kuuluvan jäädytetyn keisarihummerin tariffikiintiötä, jonka järjestysnumero on 09.0810, ei käytetä kokonaisuudessaan vuoden 2007 loppuun mennessä, jäljelle jäävä määrä siirretään vastaavaan vuoden 2008 tariffikiintiöön.

Tätä varten vuoden 2007 tariffikiintiöön merkitseminen lopetetaan 1 päivää huhtikuuta 2008 seuraavana komission toisena työpäivänä. Sitä seuraavana työpäivänä vuoden 2007 käyttämätön tariffikiintiöjäännös asetetaan käyttöön vastaavassa vuoden 2008 tariffikiintiössä.

Kyseisestä päivästä alkaen ei ole mahdollista ottaa määriä takautuvasti kyseisestä vuoden 2007 tariffikiintiöistä eikä palauttaa siihen määriä takautuvasti.

▼B

4 artikla

Jokaisen jäsenvaltion on taattava kyseisten tuotteiden tuojille yhtäläinen ja jatkuva mahdollisuus käyttää kiintiöitä, jos kiintiöissä jäljellä oleva määrä sen sallii.

5 artikla

1. Tämän asetuksen soveltamiseksi tarvittavat säännökset, erityisesti:

a) tekniset muutokset ja mukautukset, jotka ovat tarpeen yhdistetyn nimikkeistön ja Taric-koodien muutosten vuoksi

b) mukautukset, jotka ovat tarpeen tässä asetuksessa tarkoitetun sopimuksen yhteydessä neuvoston tekemien pöytäkirjojen tai yhteisön ja Islannin kirjeenvaihdon johdosta

c) tässä asetuksessa tarkoitetun sopimuksen sisältämien määräysten mukaisesti tehtävät tariffitoimenpiteiden pidentämiset

d) määrien, jaksojen ja kiintiötullien mukautukset, jotka ovat tarpeen neuvoston päätösten vuoksi, ja

e) tämän asetuksen muutokset, jotka ovat tarpeen muiden säädösten täytäntöönpanemiseksi tässä asetuksessa tarkoitetun sopimuksen yhteydessä

annetaan 6 artiklan 2 kohdassa säädettyä menettelyä noudattaen.

2. Säännökset, jotka annetaan 1 kohdan mukaisesti, eivät luo komissiolle oikeutta

— siirtää etuusmääriä yhdeltä kiintiökaudelta toiselle,

— muuttaa sopimuksissa tai pöytäkirjoissa määrättyjä aikatauluja,

— siirtää määriä kiintiöstä toiseen,

— avata ja hoitaa uusista sopimuksista johtuvia kiintiöitä,

— antaa säännöksiä, jotka vaikuttavat sellaisten kiintiöiden hoitoon, joihin liittyy tuontitodistuksia.

6 artikla

1. Komissiota avustaa asetuksen (ETY) N:o 2913/92 ( 6 ) 247 artiklalla perustettu tullikoodeksikomitea.

2. Komission edustaja esittää komitealle luonnoksen tarvittavista toimenpiteistä. Komitea antaa lausuntonsa luonnoksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa:

— komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä,

— neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa.

3. Komitea voi käsitellä mitkä tahansa tämän asetuksen soveltamista koskevat asiat, jotka sen puheenjohtaja saattaa sen käsiteltäviksi joko omasta aloitteestaan tai jäsenvaltion pyynnöstä.

7 artikla

Jäsenvaltioiden ja komission on toimittava tiiviissä yhteistyössä tämän asetuksen noudattamisen varmistamiseksi.

8 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä tammikuuta 1995.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE







Järjestysnumero CN-koodi Taric-koodi Tavaran kuvaus Kiintiön määrä (tonnia) Kiintiötulli (%) 09.0791 0101 19 10 — Elävät hevoset 100 (päätä) 0 0101 19 90 — ▼M1 09.0792 ex030350 00 0303500020 Silli ja silakka (Clupea harengus, Clupea pallasii), ei kuitenkaan maksa, mäti tai maiti, jäädytetyt, teolliseen valmistukseen tarkoitetut () (2) 950 0 ▼B 09.0793 0302 12 00 — Lohet, tuoreet tai jäähdytetyt 50 0 0304 10 13 — Lohifileet, tuoreet tai jäähdytetyt 0304 20 13 — Lohifileet, jäädytetyt 09.0794 0302 23 00 — Kielikampelat, tuoreet tai jäähdytetyt 250 0 0302 29 — Lasikampelat, tuoreet tai jäähdytetyt 0302 69 85 — Mustakitaturskat 0303 32 00 — Punakampela, jäädytetty 0303 79 96 — Muut jäädytetyt suolaisen veden kalat 0304 10 19 — Fileet, muuta makean veden kalaa, tuoreet tai jäähdytetyt 0304 10 33 — Seitinlihafileet, tuoreet tai jäähdytetyt 0304 10 35 — Punasimppufileet (puna-ahvenfileet), tuoreet tai jäähdytetyt ex030410 38 03041038 *10 *20 *50 *90 Fileet, muuta suolaisen veden kalaa, muuta kuin silliä, silakkaa tai makrillia, tuoreet tai jäähdytetyt 0304 10 98 — Muun suolaisen veden kalan liha, tuore tai jäähdytetty 0304 20 19 — Muuta makean veden kalaa, jäähdytetty 0304 90 35 — Gadus macrocephalus -lajin turskaa 0304 90 38 — Gadus morhua -lajin turskaa, jäädytetty 0304 90 39 — Gadus orac-lajin turskaa ja Boreogadus saida-lajin kalaa, jäädytetty 0304 90 41 — Seitiä, jäädytetty 0304 90 47 — Merluccius-suvun kummeliturskaa, jäädytetty 0304 90 59 — Mustakitaturskaa, jäädytetty ex030490 97 03049097 *31 *39 *50 *60 *70 *80 *90 Muuta suolaisen veden kalaa, muuta kuin makrillia, jäädytetty 09.0795 0305 61 00 — Suolattu, muu kuin kuivattu tai savustettu silli ja silakka, sekä suolavedessä oleva silli ja silakka 1 750 0 09.0796 0306 19 30 — Keisarihummerit (Nepbrops norvegicus), jäädytetyt 50 0 09.0797 1604 12 91 — Muusta sillistä ja silakasta valmistetut valmisteet ja säilykkeet, ilmanpitävissä astioissa 2 400 0 1604 12 99 — Muusta sillistä ja silakasta valmistetut valmisteet ja säilykkeet, muut 09.0798 1604 19 98 — Muut kalavalmisteet ja säilykkeet, kokonainen tai paloiteltu kala 50 0 ex160420 90 16042090 *20/80 *30/80 *35/80 *50/80 *90/80 Muusta kalanlihasta valmistetut valmisteet ja säilykkeet, ei kuitenkaan sillin-, silakan- tai makrillinlihasta valmistetut ▼M2 09.0810 0306 19 30 — Jäädytetyt keisarihummerit (Nephrops norvegicus) Tullattaessa 1.9.–31.12.2007: 520 tonnia 0 Tullattaessa 1.1.–31.12.2008: 520 tonnia 0 Tullattaessa 1.1.–30.4.2009: 174 tonnia 0 09.0811 0304 19 35 — Tuoreet tai jäähdytetyt fileet, Sebastes-suvun punasimppua ”puna-ahven” Tullattaessa 1.9.–31.12.2007: 750 tonnia 0 Tullattaessa 1.1.–31.12.2008: 750 tonnia 0 Tullattaessa 1.1.–30.4.2009: 250 tonnia 0 (1) Tähän alanimikkeeseen luokiteltaessa on noudatettava asiaa koskevissa yhteisön säännöksissä vahvistettuja edellytyksiä (ks. komission asetuksen (ETY) N:o 2454/93 291–300 artikla (EYVL L 253, 11.10.1993, s. 1)). (2) Lupaa soveltaa tariffikiintiötä ei myönnetä tavaroille, jotka on ilmoitettu luovutettaviksi vapaaseen liikkeeseen ajanjaksolla 15. helmikuuta–15. kesäkuuta. ▼B